cyanic-selkie/wikianc huggingface dataset:
Tacnan taistelu
Tausta
Sodan kuluessa aluksi pienet armeijat olivat kasvaneet kun miehiä alettiin ottaa asepalvelukseen.Helmikuussa 1880 13 000 chileläistä nousi maihin Ilossa Perun rannikolla. Chileläisten komentajaksi oli noussut Escalaa aggressiivisempana pidetty kenraali Manuel Baquedano Gonzalez. Hänen tavoitteensa oli Arican sataman valtaus, mikä merkitsi marssia hankalan maaston läpi sisämaan kautta. Kuukauden kestäneen matkan jälkeen joukot saapuivat Campo de la Alianzan tasangolle lähellä Tacnan kaupunkia, jonne bolivialaisia ja perulaisia komentanut Campero oli perustanut puolustusasemansa. Camperon komennuksessa oli 9 000–12 000 miestä, 16 tykkiä ja 7 Gatling-konekivääriä. Chileläisiä oli 11 000–14 000 ja heillä oli mukanaan 37 tykkiä ja 4 konekivääriä. Chileläisten komentaja Gonzalez sai kaksi erilaista neuvoa etenemisestä. Chilen sotaministeri José Vergara ehdotti saartoliikettä miesvoiman säästämiseksi, mutta tykistön komentaja ehdotti hyökkäystä koko rintaman mitalla, jotta vihollinen ei saisi liikuteltua sotilaitaan puolustusasemasta toiseen. Gonzalez päätyi jälkimmäisen vaihtoehdon kannalle jakaen joukkonsa viiteen osastoon ja määräten nämä hyökkäämään vihollista vastaan ihmisaaltona.
Taistelu
Tacnan taistelu alkoi 26. toukokuuta molempien osapuolten vaihtaessa tykkitulta, joka jäi kuitenkin tehottomaksi. Tykkien kranaatit upposivat alueen maaperän pehmeään hiekkaan. Aamulla kello kymmenen aikoihin chileläinen jalkaväki hyökkäsi kohti vihollisen asemia, mutta se ajettiin takaisin voimakkaan tulituksen alaisena. Bolivialaisten ja perulaisten vasenta siipeä komentanut eversti Eliodoro Camacho tulkitsi chileläisten vetäytyvän ja määräsi miehensä etenemään. Hän menetti kuitenkin nopeasti neljä viidesosaa miehistään chileläisten tykki- ja konekivääritulessa. Camachoa yritettiin tukea reserveillä oikealta sivustalta, joka joutui samalla pistimillä varustetun chileläisen jalkaväen hyökkäyksen kohteeksi. Heikentynyt oikea siipi murtui Gonzalezin lähettäessä vielä omat reservinsä oikean siiven ympäri. Jäljelle jääneet perulaiset ja bolivialaiset vetäytyivät Tacnaan, jossa ne antautuivat puoli seitsemältä illalla tykistökeskityksen jälkeen.
Seuraukset
thumb|Kuolleita haudataan taistelun jälkeen. Yhteenotto Tacnassa oli molemmin puolin verinen. Chileläiset menettivät 500 miestä kuolleina ja 1 600 haavoittuneina. Santiagon ja Atacaman rykmentit menettivät puolet miehistöstään. Puolustajat menettivät yhteensä 3 500–5 000 miestä. Gonzalezin taktiikkaa kritisoitiin Chilessä tarpeettoman verisenä, mutta hän jatkoi edelleen chileläisten komentajana ottaen vielä kaksi voittoa vihollisestaan vuonna 1881 ja vallaten lopulta Perun pääkaupunki Liman. Voitto Tacnassa vakiinnutti Chilen aseman Tacnassa, Tarapacássa ja Antofagastassa katkaisten samalla Bolivian pääsyn merelle, mutta sotaa se ei ratkaissut. Perun kanssa solmittiin lopulta rauha Ancónissaa 20. lokakuuta 1883, jonka mukaan Chile miehitti Tarapacán alueen. Bolivia solmi aselevon Chilen kanssa huhtikuussa 1884 väliaikaiseksi ymmärretyllä sopimuksella, jonka perusteella Chile miehitti Antofagastan.
Ahti Kansa
Elämä
Sodan jälkeen Kansa muutti Koivistosta Kotkan seudulle. Hän julkaisi useita paikallishistoriikkeja muun muassa työväenliikkeestä sekä yhden romaanin, kaksi runokokoelmaa ja kaksi muistelmateosta. Kansan tuotantoa on mukana myös Kirjoittajayhdistys Paltan vuonna 2010 julkaistussa antologiassa. Hänen ainoa romaaninsa Murskaava rotaatio kertoo Kotkan sellutehtaan teollisuusyhteisön murroksesta 1950–1970-luvuilla työläisen näkökulmasta. Kaj Chydeniuksen säveltämä Kansan runoteos Työn jälkiä sai ensi-iltansa KOM-teatterissa vuonna 1980.
Solis Lacus
Solis Lacus on Maasta suurilla kaukoputkilla havaittava tumma alue Marsissa paikassa 85° läntistä, 26° eteläistä Thaumasiassa tai Solis Planumilla. Se muuttaa muotoaan, sillä se on tumman pölyn muodostama läikkä, joka on tuulten armoilla. Marsin pölymyrskyt muuttavat sen muotoa, kokoa ja tummuutta.
Ahti Kansa
Elämä
Kansa asui Kotkan Tavastilan kylässä ja työskenteli levyseppänä ja laitosmiehenä eri puolilla Suomea. Hän oli myös Kymin kunnanvaltuuston ja Kotkan kaupunginvaltuuston jäsen SKDL:n ja vasemmistoliiton edustajana.
Ahti Kansan poika on laulaja Tapani Kansa.
Kalifornian maastopalot 2017
thumb|Alamon ja Whittierin maastopalojen savua 8. heinäkuuta 2017. Maastopalot Kaliforniassa vuonna 2017 aiheuttivat osavaltion suurimmat tuhot, kun yhteenlasketut kustannukset olivat 9 miljardia dollaria. Paloissa kuoli 44 henkilöä.
Budapestin festivaaliorkesteri
Budapestin festivaaliorkesteri on Unkarin kenties maineikkain sinfoniaorkesteri. Vasta 1983 perustettu orkesteri on noussut nopeasti Euroopan eturivin soittajistojen joukkoon ja esimerkiksi Gramophone sijoitti sen 2008 maailman sinfoniaorkestereiden arvioinnissaan yhdeksännelle sijalle.
Orkesterin perustaja ja pitkäaikainen musiikillinen johtaja on Ivan Fischer.
Suvi Isotalo
Suvi Isotalo (s. 17. kesäkuuta 1983) on helsinkiläinen lauluntekijä-muusikko, jolta on julkaistu kolme albumia: Jollet rakasta (2010) ja "P.S. Maj'lle" (2011) ja "Näin minusta tuli ihminen" (2014). Oman tuotantonsa lisäksi Isotalo on säveltänyt musiikkia useisiin näyttämöteoksiin. Suvi on ollut myös mukana tekemässä kappaleita muille artisteille.
Diskografia
Sooloalbumit
Muut albumit
A. Aallon Rytmiorkesteri (albumi)
A. Aallon Rytmiorkesteri on samannimisen suomalaisyhtyeen ensimmäinen studioalbumi vuodelta 1992. Se on äänitetty syksyllä 1991 Kesärannassa MTV-MOBILElla sekä keväällä 1992 MTV:n musiikkistudioilla. Äänittäjänä on ollut Jorma Hämäläinen ja tuotantoyhtiönä MTV-Musiikki.
Kannen on suunnitellut Samuli Rauhala CLAYsta. Levyn saatesanat on allekirjoittanut Porissa 25. syyskuuta 1992 äänilevymoguliksikin itseään nimittävä Johnny-Kai Forssell. Niissä muun muassa kuvitteellinen rytmikitaristi arvuuttelee kevyeen sävyyn, onko yhtyeen johtohahmo Alvar vai Arvo Aalto.
Kiitoksissa on mainittu Hämis, Ari, Kauppuri (in memoriam), Kape, Raittiusseura, Sytelä, Hjalmar, SeRoKa-team ja O. Lehtinen.
B-puoli
Kappaleen "Strip-tease tanssija" on tehnyt Asko Raivio. Kappaleen "Läähätän ja läkähdyn" on säveltänyt J.M. Bridge ja suomalaiset sanat on tehnyt K. Tuomisaari. Muut kappaleet on säveltänyt Jouko Maijala ja sanoittanut Kari Savio. Kappaleiden oikeudet omistaa MANUS paitsi A2 Fazer Musiikki Oy ja A5 Sweden Music Ab.
Jääpallon alle 17-vuotiaiden maailmanmestaruuskilpailut
Jääpallon alle 17-vuotiaiden maailmanmestaruuskilpailut on Kansainvälisen jääpalloliiton järjestämä alle 17-vuotiaiden miesten maajoukkueiden kansainvälinen jääpalloturnaus. Ensimmäiset alle 17-vuotiaiden MM-kisat pelattiin 1975, ja alle 17-vuotiaat olivat alle 19-vuotiaiden jälkeen toinen juniori-ikäluokka, jolle jääpallon MM-kilpailut järjestettiin. Vuosien 1995 ja 1997 kilpailut pelattiin alle 18-vuotiaiden joukkueilla. Alle 17-vuotiaiden MM-turnaus pelataan joka toinen vuosi.
Ruotsi on kilpailuiden menestynein maa yhdeksällä maailmanmestaruudellaan. Venäjällä on kahdeksan mestaruutta ja Suomella kaksi. Neuvostoliitto voitti aikanaan kaksi mestaruutta.
Akrotíri (kunnallisyksikkö)
Akrotíri (virallisesti Δημοτική Ενότητα Ακρωτηρίου, Dimotikí Enótita Akrotiriou) on yksi Chanián kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 13 100 (vuonna 2011).
Akrotírin kunnallisyksikkö käsittää Akrotírin niemimaan, joka sijaitsee Chanián kaupungin koillispuolella. Sen suurin asutus on Kounoupidianán kaupunki. Kunnallisyksikön alueella sijaitsevat muun muassa Chanián kansainvälinen lentoasema sekä kolme tunnettua luostaria, Gouvernéton luostari, Katholikón luostari ja Pyhän Kolminaisuuden luostari.
Akrotíri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chanián kuntaan yhdessä Elefthérios Venizéloksen, Keramián, Néa Kydonían, Soúdan ja Thérison kanssa, jolloin se muuttui uuden kunnan kunnallisyksiköksi.
Kunnallisyksikön osat
Akrotírin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Pajukari (Tornio)
Pajukari on asumaton saari Tornion edustalla Perämerellä. Se sijaitsee Röyttän sataman itäpuolisella lahdella Tornionjoen sivuhaarojen ja Liakanjoen suiston eteläpuolella vajaan kolmen kilometrin päässä mannermaalta. Saari kuuluu Pajukarin–Uksein–Alkunkarinlahden luonnonsuojelualueeseen.
Pajukari on maankohoamisrannikolla sijaitseva saari, jonka ympäristö on matalavetistä aluetta. Sen kasvistoon kuuluvat pihlaja-, tuomi- ja leppävaltaiset metsät sekä sisäosissa sijaitseva katajaa kasvava nummialue. Saaren rantoja kiertää kapea niittyalue. Saaren itäpuolella on karikko- ja matalikkoalueita.
Bark at the Moon (video)
Bark at the Moon on Ozzy Osbournen samannimisen albumin kiertueella taltioitu konserttivideo. Se taltioitiin The Salt Palacessa Salt Lake Cityssä 18. maaliskuuta 1984 ja julkaistiin samana vuonna. Videosta on liikkeellä epävirallisia DVD-versioita.
Pajukari (Tornio)
Muut läheiset saaret ovat Pauhunkarit pohjoisessa, Iso-Pauhu idässä, Kemi-Heikin krunni ja Ulkokrunni etelässä sekä Saarenkrunni lännessä.
SMPS
SMPS voi tarkoittaa seuraavia asioita:
Bark at the Moon (video)
Kappaleet
Kesto noin 74 minuuttia
Kurjet (suku)
Kurjet (Grus) on kurkilintujen lahkoon ja kurkien (Gruidae) heimoon kuuluva lintusuku.
Kurjet ovat isokokoisia, pitkäjalkaisia ja -kaulaisia rantojen ja kosteikkojen lintuja. Niiden höyhenpuku on tavallisesti harmaa tai valkoinen, ja niiden päässä tai pyrstössä on usein kirkkaampia kuvioita ja höyhenmuodostelmia. Koiras on yleensä naarasta kookkaampi.
Kurjet rakentavat pesänsä maahan. Pesä on kasveista koottu keko. Naaras munii tavallisesti yhdestä kolmeen munaa, joskus neljä. Haudonta-aika vaihtelee neljän ja viiden viikon välillä. Poikaset ovat pesäpakoisia ja seuraavat pian emojaan ruoan etsinnässä. Kurkiperhe pysyy yhdessä syysmuutolle asti, ja usein ne muuttavat yhdessä talvehtimisseuduille.
Kurkien suvussa on kymmenen lajia.
Senator Lines
Senator Lines on saksalainen kontteja meritse kuljettava yritys, jonka pääkonttori on Bremenissä. Yhtiö syntyi 1994 kahden yrityksen DSR-Lines GmbH:n (Rostock) ja Senator Linie GmbH & Co. KG:n (Bremen) yhteensulautuessa.
Riihimäen Verkkopalloseura
Riihimäen Verkkopalloseura ry (RiVS) on tennisseura, joka on perustettu vuonna 1938. Seurassa keskeisessä asemassa on juniorivalmennus, mutta myös senioritennis on aktiivisessa asemassa.
Senator Lines
DSR aloitti toimintansa 1956 kuljettamalla rahtia Suomeen. Kaksi vuotta myöhemmin se aloitti liikenteen Egyptiin, mitä seurasi liikenteen aloittaminen Intiaan 1963. Senator Linie perustettiin 1963, jolloin sen koko laivasto oli vuokrattua. Vuodesta 1997 lähtien yhtiön pääomistajana on ollut Hanjin ja vähemmistöomistajina ovat olleet F. Laeisz Shipping Company ja Investment Company Bremen. Kun yhtiön konttilaivat yhdistetään Hanjinin laivastoon on Hanjin-Senator maailman seitsemänneksi suurin konttivarustamo. Senator Lines liikennöi 250 satamaan 64 maassa kaikkialla maailmassa, ja sillä on 113 konttilaivaa.
Riihimäen Verkkopalloseura
Seura toimii Riihimäellä kesäisin urheilupuiston massakentillä ja talvisin lähialueen tennishallilla.
Herttoniemen mäkikeskus
Herttoniemen mäkikeskus on nykyisin kahden muovitetun hyppyrimäen muodostama mäkikeskus Helsingissä, Herttoniemen liikuntapuistossa noin kilometrin etäisyydellä Siilitien metroasemalta. Se on Suomen eteläisin hyppyrimäki ja maan käytetyimpiä mäkihyppypaikkoja.
Mäkikeskuksessa on muovitetut K22- ja K15-hyppyrimäet. Aikaisemmin siellä on ollut myös K46-hyppyrimäki, mutta se suljettiin vuonna 2015 ja purettiin vuonna 2019. Paikalla on myös lämmin suksikoppi, tuomaritorni ja pukeutumistilat. Mäkiä ylläpitää urheiluseura Helsingin Mäkihyppääjät.
Yleistä
Herttoniemen mäkikeskuksessa on kaksi hyppyrimäkeä: K22 ja K15 sekä lämmin suksikoppi, tuomaritorni ja pukeutumistilat. Niitä ylläpitää Helsingin Mäkihyppääjät. Hyppyrimäki on Suomen käytetyimpiä. Aikaisempi K46-mäki purettiin vuonna 2019.
Herttoniemen mäkikeskus on myös maan eteläisin hyppyrimäki ja ainoa paikka pääkaupunkiseudulla, jossa voi harrastaa mäkihyppyä, sillä seuraavaksi lähimmät mäet sijaitsevat Lahdessa ja Paimiossa. Herttoniemen K46-mäen hyppytorni oli kauas näkyvä maamerkki. Sen korkeus oli noin 30 metriä maan pinnasta ja 70 metriä merenpinnasta.
Hyppyrimäkiä käyttävien Helsingin mäkihyppääjien määrä oli suurimmillaan 1960-luvulla. Heitä oli vuonna 2016 muutamia kymmeniä. Hyppäämiselle asetetut tuulirajat ovat niin tiukat, että hyppääminen on sallittua vain lähes tyynessä säässä.
Historia
Liian pieneksi käyneen Alppilan hyppyrimäen korvannut Herttoniemen vanha hyppyrimäki rakennettiin Majavatien päähän vuosina 1935–1936. Virallisesti se otettiin käyttöön 24. tammikuuta 1936, jolloin Helsingin Hiihtäjät järjestivät avajaiskilpailun. Herttoniemessä toimi Helsingin Hiihtäjien lisäksi talvisin toinenkin urheiluseura, Helsingin Työväen Hiihtäjät. Hypyt vanhassa mäessä olivat pisimmillään noin 50 metriä, ennätys oli Veikko Kankkosen 1960-luvulla hyppäämä 55 metriä. Mäki purettiin 1960-luvulla, mutta Fastholman suuntaan viettävä alastulorinne on yhä paikoillaan.
Uusi mäki rakennettiin Herttoniemen urheilupuiston viereen ja se valmistui vuonna 1976. Mäki oli muovitettu, joten sitä voitiin käyttää myös kesäisin. Mäkiennätyksen on hypännyt Toni Nieminen.
Elokuun 2015 onnettomuus
pienoiskuva|vasen|Hyppyrimäen alastulorinne Hyppyrimäellä tapahtui 29. elokuuta 2015 onnettomuus, jossa 16-vuotias tyttö kuoli sekä 16- ja 17-vuotiaat tytöt ja yksi poika loukkaantuivat, kun he olivat iltaa viettäessään kello 23:n jälkeen laskeneet istualtaan K46-hyppyrimäen alastulorinnettä alas. Kuollut tyttö oli valaisemattomassa rinteessä törmännyt sen keskivaiheilla poikittain olleeseen teräsvaijeriin, joka oli osunut häntä kaulaan. Myös loukkaantuneet saivat vaijerista vammoja kaulan ja kasvojen alueelle. Mäkikeskus on suosittu nuorison illanviettopaikka, ja vaijeri oli asennettu siellä jatkuvasti tapahtuvan ilkivallan vuoksi. Alueella on varoituskylttejä vaijereista, mutta tytöt kertoivat, etteivät nähneet niitä.
Tapauksesta nostettiin joulukuussa 2016 kolmea liikuntapaikoista vastaavaa kaupungin työntekijää ja kahta Helsingin Mäkihyppääjät ry:n aktiivia vastaan syytteet, joiden nimikkeinä olivat kuolemantuottamus ja kaksi vammantuottamusta. Tapauksen käsittely alkoi Helsingin käräjäoikeudessa tammikuussa 2018. Kaikki syytetyt kiistivät syyllistyneensä rikoksiin. Käräjäoikeus tuomitsi heidät syytteiden mukaisista teoista sakkorangaistuksiin kesäkuussa 2018. Lisäksi yksi kaupungin työntekijä tuomittiin tuottamuksellisesta virkavelvollisuuden rikkomisesta. Ratkaisu ei ollut yksimielinen. Eriävän mielipiteen mukaan syyte tuli kokonaisuudessaan hylätä siksi, että nuoret olivat omalla varomattomalla menettelyllään myötävaikuttaneet heille aiheutuneisiin seurauksiin, eikä rikosvastuuta siksi olisi syntynyt. Enemmistö kuitenkin katsoi, ettei onnettomuutta olisi tapahtunut, mikäli vaijeri olisi poistettu, jätetty virittämättä tai merkitty selkeästi. Tapauksen käsittely kahden syytetyn osalta eteni hovioikeuteen, joka helmikuussa 2020 vahvisti alioikeuden päätöksen. Muiden syytettyjen osalta käräjäoikeuden päätös sai jo aiemmin lainvoiman. Hovioikeus perusteli käräjäoikeuden tavoin, että vuosina 1933 ja 1936 syntyneet tuomitut miehet laiminlöivät vastuunsa varmistaa, että vaijeri ei aiheuta hengenvaaraa. Miehet tiesivät, että mäkeä käytettiin mäenlaskuun sääntöjen vastaisesti, ja heitä oli nimenomaisesti varoitettu vaijerien mahdollisista vaaroista. Hovioikeus otti toisaalta kantaa myös siihen, että asianomistajat mäkeä laskiessaan olivat huolimattomia eivätkä piitanneet säännöistä. Asianomistajien toiminta ei kuitenkaan poistanut vastaajien rikosvastuuta.
Poliisin tekemässä esitutkinnassa selvisi, että 2010-luvulla mäen alastulorinteessä on tapahtunut kaksi muutakin teräsvaijerin aiheuttamaa onnettomuutta, joista toisessa loukkaantui seitsemänvuotias poika vuonna 2011 ja toisessa 16-vuotias poika vuonna 2014. Turvallisuusriskistä oli varoitettu mäkihyppy-yhdistystä ja kaupunkia. Yhdistys oli kuitenkin sitoutunut alueen puhtaanapitoon vain määriteltyinä aikoina, muulloin kunnossapidosta ja turvallisuudesta on vastannut Helsingin kaupunki. Kuolemaan johtanutta onnettomuutta edeltäneenä päivänä mäen vaarallisuudesta mainittiin keskustelussa poliisin kanssa.
K46-mäen purku
Vuonna 2015 sattuneen onnettomuuden vuoksi K46-mäki asetettiin käyttökieltoon. Pienemmissä mäissä sen sijaan sai edelleen hypätä. Kiellosta huolimatta myös isoimmasta mäestä hypättiin vielä elokuussa 2018.
Vuonna 2016 K46-mäelle tehtiin kuntotarkastus. Sen perusteella todettiin, että mäki jouduttiin todennäköisesti purkamaan, koska rakenteissa huomattiin ongelmia, joiden korjaamista pidettiin liian kalliina, ja halvempaa olisi rakentaa uusi mäki. Tukirakenteet olivat niin heikkokuntoisia, että tornin tukia olisi jouduttu vahvistamaan entisestään. Lisäksi pultteja ei pystytty kiristämään ruosteen takia. Hyppytorni oli korjattu vuonna 1993. Mäkeä käyttäneiden hyppääjien mukaan mäki kuitenkin oli hyvässä kunnossa, eikä elokuussa 2015 tapahtunut onnettomuus antanut aihetta purkamiseen.
Lopullinen päätös K46-mäen purkamisesta tehtiin syyskuussa 2018. Elokuussa tehdyn kuntotarkastuksen mukaan mäki oli sortumisvaarassa. Samalla mäestä poistettiin teräslatu, mikä käytännössä esti hyppäämisen. Purkamisen kustannukset olivat vuonna 2015 tehdyn arvion mukaan 150 000 euroa. Uusi teräsrakenteinen mäki maksaisi 300 000 euroa, mutta Helsingin kaupungin investointiesitykseen ei sisälly sellaisen rakentaminen. Lisäksi uusi mäki vaatisi arvioiden mukaan maanrakennustöitä ja rakenteiden perusparannuksia. Uuden mäen rakentamatta jättämistä on perusteltu myös alhaisilla harrastajamäärillä: Helsingin mäkihyppääjät ry:n harjoituksissa K46-mäessä kävi viimeisinä vuosina parhaimmillaan noin 20 hyppääjää.
Herttoniemen hyppyrimäki purettiin 1. huhtikuuta 2019.
Mäkiennätyksen kehittyminen
Mäkiennätyksen 49,0 metriä on hypännyt Toni Nieminen.
Kesämäkiennätyksen kehittyminen (miehet)
Kesämäkiennätyksen 48,0 metriä ovat hypänneet Kasperi Siitari, Artti Aigro, Teemu Summanen ja Mico Ahonen.
Kesämäkiennätyksen kehittyminen (naiset)
Kesämäkiennätyksen 42,0 metriä on hypännyt Hannele Eronen.
Mäkiennätyksen kehittyminen (miehet)
Mäkiennätyksen 21,0 metriä ovat hypänneet Eetu Suontama, Joona Forsgren ja Eetu Kytösaho.
Mäkiennätyksen kehittyminen (naiset)
Mäkiennätyksen 18,0 metriä on hypännyt Olga Tervahartiala.
Kesämäkiennätyksen kehittyminen (miehet)
Kesämäkiennätyksen 23,0 metriä on hypännyt Artti Aigro.
Kesämäkiennätyksen kehittyminen (naiset)
Naisten kesämäkiennätyksen 21,0 metriä on hypännyt Julia Kykkänen.
K15
Mäkiennätyksen 17,0 metriä on hypännyt Toni Nieminen. Kesämäkiennätyksen 13,0 metriä on hypännyt virolainen Artti Aigro 20.5.2007 XXVII Helsingin mäkikarnevaaleilla, naisten kesämäkiennätyksen 12,0 metriä on hypännyt Julia Kykkänen 2.10.2004 Haastekilpailussa.
Pavol Hochschorner
Pavol Hochschorner (s. 7. syyskuuta 1979) on slovakialainen koskipujottelija. Hän on voittanut C-2 luokan kilpailussa veljensä Peterin kanssa kolmesti olympiakultaa; Sydneystä 2000, Ateenasta 2004 ja Pekingistä 2008. Lontoosta 2012 he saivat pronssia. MM-kilpailuista heillä on kuusi kultamitalia, neljä hopeaa ja neljä pronssia, EM-kilpailuista puolestaan 11 kultaa, viisi hopeaa ja kaksi pronssia.
M109 (panssarihaupitsi)
pienoiskuva|M109 Paladin PIM:n prototyyppiversio. M109 on yhdysvaltalainen panssarihaupitsi eli telahaupitsi. Asetyyppi on ollut laajalti käytössä Nato-maissa ja muissa Yhdysvaltain liittolaismaissa, lisäksi sitä vietiin arviolta 30 eri maahan. M109-panssarihaupitsin kehittelytyöt aloitettiin vuonna 1952 esitettyjen vaatimusten pohjalta. Panssarihaupitsin tuotanto aloitettiin vuonna 1962. M109 koki suuren määrän erinäisiä päivityksiä ja modernisointeja. Nämä pidensivät asetyypin käyttöikää ja palvelusaikaa, tehden siitä omassa luokassaan maailman eniten käytetyn. M109:n edeltäjiä ovat M41 ja M44. Panssarihaupitsin pääase on 155 millimetrin haupitsi. Tukiaseena toimii 12,7 millimetrin konekivääri, jota voidaan käyttää ilmatorjuntaan. Taktisia ydinkranaatteja ampumaan kykenevä panssarihaupitsi on käytössä vielä 2000-luvulla. Ydinkranaatit kuitenkin poistuivat käytöstä kylmän sodan päätyttyä 1990-luvun alkupuolella.
The Ultimate Ozzy
The Ultimate Ozzy on Ozzy Osbournen konserttivideo vuodelta 1986. Liveosuudet on kuvattu Kansas Cityssä 1.4.1986. Mukana on myös ns. fantasiakohtauksia jotka on kuvattu erikseen.
Kappaleet
Kesto: n. 85 minuuttia
Dragon Ball Z: Bardock – The Father of Goku
Dragon Ball Z: Bardock – The Father of Goku on Dragon Ball Z -tv spesiaali, joka kertoo Son Gokun isän Bardocin taistelusta Friezaa ja hänen joukkojansa vastaan.
Juoni
Bardockin paras ystävä Tora ja muut Bardockin joukosta kuolevat Friezan eliitin yllätyshyökkäyksessä. Bardock menehtyy Friezan tekemään Death Balliin, Bardock tuhoaa eliitin, joka ei edes hätkähtynyt Bardockin tekemästä Final Spirit Cannonista. Hän saa taistelussa kyvyn nähdä tulevaisuuteen, jota hän yrittää muuttaa, jottei Goku joutuisi taistelemaan Friezaa vastaan.
2,5-dinitrotolueeni
Ominaisuudet
Huoneenlämpötilassa 2,5-dinitrotolueeni on keltaisia tai oransseja kiteitä. Yhdiste liukenee erittäin niukasti veteen ja paremmin hiilidisulfidiin ja useisiin orgaanisiin liuottimiin kuten etanoliin ja bentseeniin. 2,5-Dinitrtotolueeni ärsyttää hengitysteitä ja ihoa. Yhdisteen nielemisestä voi aiheutua huonovointisuutta, kouristuksia, tajuttomuus ja methemoglobiinin muodostumisesta aiheutuva ihon sinertyminen. Aine voi olla karsinogeeninen.
Valmistus ja käyttö
2,5-Dinitrotolueenia voidaan valmistaa nitraamalla tolueenia, o-nitrotolueenia tai m-nitrotolueeniaa. Näissä reaktioissa muodostuu myös muita dinitrotolueeni-isomeereja.
2,5-Dinitrotolueenia käytetään räjähteiden ja väriaineiden valmistamiseen. Yhdiste voidaan pelkistää 2,5-tolueenidiamiiniksi.
Ian Anthony Dale
Ian Anthony Dale (s. 3. heinäkuuta 1978 Saint Paul) on yhdysvaltalainen näyttelijä. Hän on esiintynyt muun muassa televisiosarjoissa Surface (2005–2006), Päivä armonaikaa (2006), Event (2010–2011), Havaiji 5-0 (2011–) ja Ensimmäisen asteen murha (2014–2016).
Bonifatius VI
Bonifatius VI oli paavina 11. huhtikuuta 896 – 26. huhtikuuta 896. Hänen valintansa ajoittui keskelle paavi Formosuksen kuolemaa seurannutta sekasortoa. Hän oli paavina vain viisitoista päivää, minkä jälkeen hän toisten lähteiden mukaan kuoli kihtiin, toisten mukaan joutui väistymään Stefanus VI:ta tukeneiden Spoleton suvun ja heidän kannattajiensa painostuksesta.
Ian Anthony Dale
Dale meni naimisiin vaatesuunnittelija Nicole Garippon kanssa lokakuussa 2016. Heillä on yksi lapsi.
Leonard Darwin
thumb|right|200px|Leonard Darwin, ajankohta tuntematon
Leonard Darwin (15. tammikuuta 1850 – 26. maaliskuuta 1943) oli englantilainen sotilas, arvoltaan majuri, poliitikko, ekonomisti ja eugeniikan kannattaja.
Darwin opiskeli Woolwichissa Royal Military Academyssa ja liittyi pioneereihin vuonna 1871. Hän sai majurin arvon 1889. Vuosina 1877–1882 hän työskenteli Yhdistyneen kuningaskunnan sotaministeriössä. Vuonna 1892 hän erosi armeijasta ja siirtyi politiikkaan. Hän toimi vuosina 1892–1895 liberaaliunionistipuolueen parlamenttiedustajana Lichfieldistä Staffordshirestä. Vuosina 1908–1911 hän toimi Royal Geographical Societyn puheenjohtajana ja vuosina 1911–1928 British Eugenics Societyn puheenjohtajana ja oli sen kunniapuheenjohtaja vuodesta 1928 kuolemaansa saakka. Hän oli eugeenikko Ronald Fisherin mentori ja hyvä ystävä.
Neutronitähti
thumb|upright=1.25|Neutronitähden valkealla merkitty kuori on kiinteää ainetta ja sinisellä merkitty ydin koostunee raskaasta supranesteestä.
Neutronitähti on painovoiman vaikutuksesta kokoon luhistunut tähti, joka koostuu pääasiassa neutroneista. Neutronitähtien läpimitta on yleensä muutamien kymmenien kilometrien luokkaa ja massan alaraja 1,4 Auringon massaa. Mikäli massa on tätä pienempi, tähdestä tulee valkoinen kääpiö. Massan ylärajaa ei tiedetä kovin tarkkaan, mutta sen uskotaan olevan korkeintaan 2–3 Auringon massaa. Tätä suurempimassainen tähti luhistuisi mustaksi aukoksi tai teoreettiseksi kvarkkitähdeksi.
Neutronitähden sisältämä aine on erittäin tiheää: teelusikallinen neutronitähteä painaisi Maan pinnalla kuusi miljardia tonnia. Neutronitähden tiheys selittää sen suuren painovoiman, joka on 2×1011 – 3×1012 kertaa suurempi kuin Maan. Suuri painovoima aiheuttaa neutronitähden suuren pakonopeuden, noin 150 000 kilometriä sekunnissa (eli noin puolet valonnopeudesta). Neutronitähden painovoimakenttää kuvaa se, jos jokin kappale pudotettaisiin siellä 1 metrin korkeudesta, se ehtisi saavuttaa pintaan osuessaan 2 000 km/s nopeuden.
Muotoutuminen
Neutronitähti syntyy raskaan tähden kuollessa, kehityksen loppuvaiheissa, kun tähden ydin romahtaa kokoon ja tähden kuorikerrokset sinkoutuvat avaruuteen muodostaen tähden ympärille nopeasti laajenevan räjähdyspilven. Tähden kuolintapahtuma on havaittavissa laajalle maailmankaikkeuteen supernovana.
Tähtien loppuvaiheessa esiintyy normaalisti urca-prosessi, jossa vapautuu runsaasti neutriinoja. Se tapahtuu kahdessa vaiheessa: ensin jokin atomiydin kaappaa elektronin ja vapauttaa samalla neutriinon, sitten se vapauttaa elektronin ja lähettää samalla antineutriinon:
Loppuun saakka tapahtuessaan prosessi ei siis muuta tähden koostumusta. Jos kuitenkin elektronikaasu on degeneroitunutta, uusia elektroneja ei voi muodostua vaan Paulin kieltosäännön vuoksi prosessin jälkimmäinen vaihe estyy. Tämän vuoksi ytimien protonit muuttuvat vähitellen lähes kaikki neutroneiksi. Samalla ytimien sidosenergia pienenee ja neutronit alkavat irrota ytimistä, kunnes tiheyden ollessa noin 1017 kg/m3 ei enää esiinny atomiytimiä vaan pelkkiä neutroneja.
Rakenne
Neutronitähdillä uskotaan olevan muutaman senttimetrin paksuinen ”kaasukehä”, jonka tiheys vastaa Maapallolla esiintyvää rautaa. Kaasukehä muodostuu raskaista atomeista. Neutronitähden kiinteä ja tiheä kuori koostuu atomiytimistä ja elektroneista muodostavasta hilasta, ja kuoren paksuus on muutama kilometri. Kuoren alla on ydin. Röntgenastronomian havainnot viittaavat siihen, että ydin koostuu erittäin hyvin sähköä johtavasta neutronimassasta eli niin sanotusta supranesteestä, joka on täysin kitkatonta. Siinä saattaa olla neutronien lisäksi pioneita ja kaoneita.
Magneettikenttä
Neutronitähdet muodostavat yleensä ympärilleen voimakkaan magneettikentän, joka aiheutuu tähden erittäin nopeasta pyörimisestä. Tällaisen magneettikentän voimakkuus saattaa suurimmillaan olla ehkä jopa 100 gigateslaa. Magneettikenttä hidastaa pikkuhiljaa tähden pyörimistä, mistä tähtitieteilijät voivat laskea neutronitähden iän. Mitatut hidastumisnopeudet ovat väliltä 10−10 ja 10−21 sekuntia yhtä kierrosta kohti, mikä tarkoittaa sitä, että neutronitähti joka nyt pyörii kierroksen sekunnissa pyörii miljoonan vuoden päästä kierroksen 1,03 sekunnissa.
Kaksoistähdet
Osa neutronitähdistä on osana kaksoistähtijärjestelmää. Toinen komponentti voi olla tavallinen tähti, toinen neutronitähti, valkoinen kääpiö, tai jopa musta aukko. Neutronitähden voimakas painovoimakenttä imee materiaa toisesta tähdestä.
Lokakuussa 2017 julkistettiin tieto, että kahden neutronitähden törmäyksen aiheuttamia gravitaatioaaltoja on havaittu yhdessä valohavainnon kanssa. Ilmiö tapahtui noin 130 miljoonan valovuoden päässä Vesikäärmeen tähdistön galaksissa NGC 4993.
I’m Down
I'm Down on suomalaismuusikko Kari Peitsamon studioalbumi. Se julkaistiin vuonna 1994. Risto on äänittänyt oman versionsa kappaleesta ”Rakkaus” levylleen Aurinko aurinko plaa plaa plaa, joka julkaistiin vuonna 2006.
Ruotsalaiset
Ruotsalaiset ovat etninen ryhmä, joka asuttaa pääasiassa Skandinavian niemimaan itäosassa sijaitsevaa Ruotsin valtiota. Maan valtaväestö puhuu germaanisiin kieliin ja niiden skandinaaviseen haaraan luettavaa ruotsia. Ruotsin kielen puhujia on yli kahdeksan miljoonaa.
Ruotsin ruotsalaisia kutsutaan myös riikinruotsalaisiksi, jotta heidät erotettaisiin muissa maissa asuvista ruotsinkielisistä ryhmistä, kuten suomenruotsalaisista.
Ruotsalaisten historia
Indoeurooppalainen kielimuoto levisi tai omaksuttiin Ruotsin alueelle luultavasti jo neoliittisella kaudella. Germaaninen kieli kehittyi pronssikauden ja varhaisen rautakauden kuluessa. Itäskandinaavinen väestö ei muodostanut kuitenkaan vielä esihistoriassa yhtenäistä etnistä kokonaisuutta. ”Svealaisten” heimo mainitaan jo Tacituksen Germania-teoksessa vuonna 97, mutta nimi lienee tässä vaiheessa tarkoittanut vain yhtä Keski-Ruotsin alueella asunutta ihmisryhmää. Etelä-Ruotsin tasankojen asukkaita kutsuttiin gööteiksi: tämä nimi tunnetaan erilaisissa kirjoitusmuodoissa 500-luvulta lähtien. Lähteissä tavataan monia muitakin heimo- ja paikallisyhteisöjen nimiä.
Yhtenäinen Ruotsin kuningaskunta muodostui 1100- ja 1200-lukujen kuluessa, mutta se oli alueeltaan vielä hyvin erilainen kuin nykyinen, eikä varsinaisesta kansallistunteesta voitu vielä puhua. Monet Ruotsin nykyisistä maakunnista kuuluivat Tanskalle ja Norjalle siirtyen Ruotsin valtaan vasta 1600-luvun suurten sotien seurauksena. Tämän jälkeen niiden asukkaita alettiin vähitellen pitää ruotsalaisina.
Ruotsalaiseen väestöön on vuosisatojen kuluessa sulautunut paljon suomalaisia ja saamelaisia aineksia, kuten niin sanotut metsäsuomalaiset.
Nykyisin Ruotsissa asuu suuri määrä maahanmuuttajia (noin 15 % väestöstä), joiden suhde ruotsalaiseen identiteettiin on mutkikas. Joskus käytetään termiä nysvenskar eli ”uusruotsalaiset”.
Suomessa
Suomenruotsalaiset ovat Suomessa asuva, ruotsin kieltä puhuva väestöryhmä. Suomenruotsalaisuuteen yhdistetään usein mielikuva suomenruotsalaiseen perheeseen syntymisestä ja Suomessa kasvamisesta, joten Suomeen siirtyneitä ruotsalaisia maahanmuuttajia ei pidetä suomenruotsalaisina. Suomessa syntyneistä Suomen asukkaista ruotsinkielisiksi rekisteröityjä oli vuoden 2007 lopussa 287 339 henkilöä. Koko Suomen väestöstä oli vuoden 2007 lopussa ilmoitettu ruotsinkielisiksi 289 951 henkeä (5,44 %). Lisäksi Ruotsissa asuu arviolta 60 000 suomenruotsalaista.
Virossa
Viroon syntyi ruotsinkielinen vähemmistö viimeistään keskiajalla. Viro oli Ruotsin omistuksessa vuosina 1558–1710, jolloin siellä asui noin 12 000 ruotsalaista. Kun alue luovutettiin Venäjälle, olot vaikeutuivat. Tuhat ruotsalaista pakkosiirrettiin Gammalsvenskbyhyn nykyisen Ukrainan alueelle. Viron itsenäistyttyä vuoden 1934 laskennan mukaan Virossa asui 7 641 ruotsalaista, mikä teki heistä maan kolmanneksi suurimman vähemmistön. He asuivat lähinnä Tallinnassa ja Viron saaristossa. Toisen maailmansodan aikana lähes kaikki heistä muuttivat sotaa pakoon Ruotsiin, ja nykyisin vain noin 300 vironruotsalaista asuu Virossa. Jotkut vironruotsalaisten jälkeläiset ovat nykyisin kiinnostuneet vanhempiensa kotimaasta ja ovat ostaneet kesämökkejä Virosta.
Tosh Van der Sande
Tosh Van der Sande (s. 28. marraskuuta 1990 Wijnegem, Antwerpenin provinssi) on belgialainen maantiepyöräilijä. Hän aloitti ammattilaisuransa harjoittelijana Omega Pharma-Lotto -tallissa syksyllä 2011, ja edusti samaa joukkuetta, nimeltään viimeksi Lotto-Soudal, vuoteen 2021. Kaudesta 2022 alkaen hän on kilpaillut Team Jumbo-Vismassa. Hän sijoittui Matteo Trentinin jälkeen toiseksi Pariisi–Tours-klassikossa 2015.
Van der Sande on kilpaillut myös ratapyöräilyssä, jossa hän voitti pisteajon junioreiden maailmanmestaruuden 2008.
Saavutuksia
Lähteet: Pro Cycling Stats, Cycling Archives
Wicked Videos
Wicked Videos on dokumentti Ozzy Osbournen promovideoiden "Crazy Train", "Crazy Babies" ja "Miracle Man" tekemisestä. Kyseiset videot esitetään myös kokonaisina.
Syyrian asevoimat
200px|right Syyrian asevoimat muodostavat Syyrian valtiolliset puolustusvoimat. Syyrian arabitasavallan voimassa olevan vuoden 1973 perustuslain 1. luvun 1. osion 11. artiklan mukaan "asevoimat ja muut puolustusorganisaatiot ovat vastuussa isänmaan alueellisesta puolustuksesta ja vallankumouksen tavoitteiden yhtenäisyyden, vapauden ja sosialismin suojelemisesta." Lisäksi perustuslain 2. luvun 1. osion artikla 93.2 määrittelee, että tasavallan presidentti on asevoimien ylipäällikkö.
Kolmen pääpuolustushaaran eli Syyrian arabiarmeijan (maavoimat), Syyrian arabilaivaston (merivoimat) ja Syyrian arabi-ilmavoimien lisäksi siihen kuuluvat itsenäinen ilmatorjunnasta vastaava Syyrian ilmapuolustusvoimat ja maan sotilastiedustelusta vastaava direktoraatti. Lisäksi asevoimien yhteyteen on kuulunut sen olemassaolon aikana useita eri puolisotilaallisia organisaatioita.
Trilenium
Trilenium on saksalaisen DJ Sash!:n kolmas studioalbumi. Albumi ei vastannut kaikkialla ihmisten odotuksia, sillä esimerkiksi Britanniassa se sijoittui vain albumilistan 13. sijalle.
Syyrian asevoimat
Ranskan mandaattiajan armeija
Vuonna 1920 alkanut Ranskan mandaattihallinto perusti tulevan Syyrian arabiarmeijan luomalla vapaaehtoispohjalta Syyrian legioonan, joka koostui jalka- ja ratsuväkiyksiköistä. Miehistö muodostui pääasiassa maan vähemmistöistä, kuten druuzeista, alawiiteista, kristityistä, kurdeista ja tšerkesseistä, kun taas päällystö oli ranskalaista. Silti kyseessä oli ensimmäinen modernin Syyrian paikallisen väestön muodostama sotaväki. Vuosien 1925-1927 druusikapinan myötä ranskalaiset järjestivät legioonan uudelleen Levantin erikoisjoukoiksi (Troupes Speciales du Levant), joka yhdessä pohjoisafrikkalaisten, ranskalaisten ja senegalilaisten siirtomaajoukkojen sekä muukalaislegioonan kanssa muodostivat sekä Libanonin että Syyrian mandaateista vastanneen Levantin armeijan (Armée du Levant). Tämän lisäksi mandaattihallinto hallinnoi Syyrian laajoja maaseutualueita puolisotilaallisen santarmin avulla. Myös santarmin suhteen päällystö oli ranskalaista miehistön koostuessa paikallisesta väestöstä.
Trilenium
"Trilenium" julkaistiin toukokuussa 2000, puoli vuotta myöhemmin menestyskappale "Adelanten" julkaisusta. Albumin julkaisun aikoihin albumilta oli myös juuri julkaistu kappale "Just Around the Hill". Albumin nimi viittaa lukuisiin vuoden 2000 tienoilla tapahtuneisiin huolenaiheisiin, kuten Y2K-ongelmaan.
Piiskut
Piiskut eli kultapiiskut (Solidago) on kasvisuku asterikasvien heimossa. Siihen kuuluu noin 80 lajia, jotka kasvavat pääosin Pohjois-Amerikassa ja Euraasiassa. Piiskut ovat usein monivuotisia, pystyvartisia ruohokasveja. Kukkamykeröt ovat pieniä, esimerkiksi keltakukkaisia. Joitain lajeja viljellään koristekasvina.
Syyrian asevoimat
Ranskan mandaattiajan armeija
Vuonna 1933 ranskalaiset perustivat paikallista upseerikoulutusta varten Homsin sotilasakatemian, minkä myötä itsenäisyyden lähestyessä alempi upseeristo alkoi vähitellen syyrialaistua. Vuonna 1938 Levantin erikoisjoukot koostuivat 10 000 miehestä 306 upseerista, joista 88 oli pääasiassa ylempään upseeristoon kuuluvia ranskalaisia. Vuoden 1945 lopulla armeijaan kuului 5000 miestä ja santarmistoon noin 3500. Sen rivit muodostuivat edelleen pääasiassa maaseudun vähemmistöistä. Huhtikuussa 1946 viimeisetkin ranskalaisupseerit pakotettiin poistumaan Syyriasta, jonka itsenäisen uuden valtion vakinaisen armeijan muodosti aiemmat Levantin erikoisjoukot. Israelin julistauduttua itsenäiseksi toukokuussa 1948 Syyria liittyi muiden maata ympäröivien arabimaiden kanssa Israelin-vastaiseen liittoumaan. Tällöin Syyrian armeijan miesvahvuus oli 12 000 sotilasta. Tämän jälkeen Syyrian asevoimat tulivat osallistumaan vielä kolmeen muuhun Israelin vastaiseen sotaan.
Itsenäisyyden ajan armeija
Vuoden 1948 sodan myötä Syyria ajautui jatkuvien sotilasvallankaappausten kierteeseen, joka käytännössä esti vakaan hallitusvallan syntymisen ja hävitti armeijan ammattimaisuuden. Huhtikuussa 1949 pääesikuntapäällikkö, kenraali Husni al-Za'im, teki Syyrian ensimmäisen sotilasvallankaappauksen. Elokuussa 1949 sotilasvallankaappauksen tekivät kenraali Adib al-Shishakli ja eversti Sami al-Hinnawi, josta tuli juntan johtaja. Lopulta saman vuoden lopulla joulukuussa al-Shishakli kaappasi vallan ja piti maan johdossaan vuoden 1954 sotilasvallankaappaukseen asti. Tämänkin jälkeen upseerikunta osallistui toinen toistaan seuraaviin sotilasvallankaappauksiin, joissa aina pyrittiin kilpailijoiden syrjäyttämiseen.
Vuonna 1963 arabisosialistisen Ba'ath-puolueen Syyrian-haaran sotilasneuvosto suunnitteli kaappavansa vallan perinteisellä sotilasvallankaappauksella. Sotilasneuvosto tiesi, että sen tulisi ottaa haltuun al-Kiswahin ja Qatanan varuskunnat, 70. panssariprikaati al-Kiswahissa, Homsin sotilasakatemia ja Damaskoksen radioasema. Vaikka kaappauksen suunnittelijat olivat nuoria, tavoite ei ollut mahdoton. Hallitus oli hajoamistilassa ja perinteinen valtaeliitti oli menettänyt otteensa maasta. Lopulta pieni joukko nuoria upseereita, mukaan lukien Hafez al-Assad, kaappasi vallan 8. maaliskuuta 1963. Sotilasvallankaappauksen jälkeen kenraali Amin al-Hafiz erotti useita sunniupseereita syyttäen näitä arabien yhtenäisyyden vastaisuudesta. Tämä mahdollisti ylemmän upseeriston täydentämisen sadoilla alawiiteilla. Tämä käänsi vaa'an alawiittiupseerien hyväksi, jotka sitten vuonna 1966 kaappasivat vallan. Kyse oli ensimmäisestä kerrasta, kun Damaskos joutui alawiittien käsiin.
Vuonna 1967 Syyria kävi kuuden päivän sodan Israelia vastaan, minkä myötä se menetti Golanin kukkulat, jotka ovat edelleen Israelin hallinnassa. Tämän jälkeen Suezin kanavasodan yhteydessä Syyria koki raskaita tappioita Israelin-vastaisella rajallaan kesällä 1970. Saman vuoden syyskuussa Syyria teki rajoitetun sotilaallisen intervention Jordaniaan sen sisällissodan aikana. Vuonna 1973 Syyria osallistui arabiliittolaistensa kanssa Israelin-vastaiseen Jom Kippur-sodan aloittaneeseen hyökkäykseen, joka tuli Israelin taholta vain juuri ja juuri torjutuksi. Tästä lähtien voimassa ollut maiden välinen aselepo on pitänyt pintansa aina Syyrian sisällissodan alkamiseen vuonna 2011 asti.
Vuonna 1976 Syyrian armeija teki intervention Libanoniin sen presidentin kutsusta taistelemaan PLO:ta ja kapinallisia libanonilaisjoukkoja vastaan. Alun perin Syyrian joukot muodostivat Arabiliiton jäsenmaiden muodostamien Arabien interventiojoukkojen ytimen. Lokakuussa 1976 muut arabimaat tunnustivat Syyrian joukot Arabien interventiojoukoksi ja muut arabimaat vetivät joukkonsa pois Libanonista vuosikymmenen loppuun mennessä. Samalla Syyria sekaantui entistä syvemmin Libanonin sisällissotaan ja päätyi vastakkainasetteluun Israelin kanssa, joka miehitti Etelä-Libanonin alueita vuodesta 1978 lähtien. Libanon ajautui tiukasti Syyrian otteeseen ja osapuolten välille tehty interventio muuttui vuoteen 2005 asti jatkuneeksi miehitykseksi, joka jatkui Libanonin sisällissodan päättymisestä vuonna 1990 huolimatta. Rafiq al-Haririn murha johti Libanonissa suurin Syyrian-vastaisiin mielenosoituksiin ja levottomuuksiin johtaen lopulta siihen, että viimeiset Syyrian asevoimien joukot vetäytyivät Libanonista Bekaanlaakson kautta 27. huhtikuuta 2005. Ennen tätä Syyrialla oli ollut Libanonissa 20 000 sotilasta. Vetäytymisestä huolimatta Syyrian on vaikuttanut Libanonin asioihin ja sen asevoimien on väitetty sekaantuneen libanonilaispoliitikkojen murhiin ja yleisen kaaoksen luomiseen.
Vuosina 1979-1982 Syyriassa puhkesi islamistikapina, jonka kukistaminen Syyrian sevoimien taholta huipentui Haman verilöylyyn vuonna 1982. Lisäksi Syyrian joukot osallistuivat sotilaallisiin yhteenottoihin Libanonin vuoden 1982 sodan aikana, jolloin Syyrialla oli Libanonissa 22 000 sotilaan lisäksi paljon raskasta aseistusta. Vuonna 1990 Syyria lähetti 9. panssaridivisioonan Saudi-Arabiaan sen suojaksi Irakia vastaan. Tämä 20 000 sotilaan joukko osallistui yhdessä muiden liittouman joukkojen kanssa Operaatio Aavikkomyrskyn aikana Kuwait Cityn valtaamiseen irakilaismiehittäjiltä Persianlahden sodassa.
Syyrian sisällissota
Syyrian sisällissodan aikana Syyrian asevoimien toiminnassa ilmeni useita heikkouksia joukkojen johtamisessa, aseistuksessa ja sissisodankäynnin vastaisessa toiminnassa. Asevoimat ovat tukeutuneet paljolti tulivoimaan panssarivaunuilla ja tykistöllä ja sittemmin puolisotilaalliset joukot kuten Hizbollah ovat osallistuneet enenevissä määrin myös lähitaisteluihin kapinallisten kanssa. Puolisotilaallisten joukkojen merkitys on kasvanut etenkin asvoimiin otettujen asevelvollisten määrän pudotessa kutsuntojen välttelyn takia. Niin maavoimat kuin ilmavoimatkin ovat kärsineet raskaita materiaalitappioita. Asevoimat ovat saaneet tukea etenkin Iranista ja Venäjältä.
Stefanus VI
Stefanus VI oli paavina touko–kesäkuusta 896 – heinä–elokuulle 897. Hän oli toiminut Anagnin piispana paavi Formosuksen nimittämänä. Stefanuksen paaviksi valintaan johtaneita tapahtumia ei tunneta, mutta tiedetään, että hän oli Roomassa tuohon aikaan valtaa käyttäneen Spoleton suvun suosiossa.
Stefanus VI muistetaan parhaiten hänen edeltäjänsä paavi Formosuksen jäännösten kohtelusta. Spoletojen painostuksesta Stefanus kaivatutti Formosuksen ruumiin ylös haudasta syytettyjen penkille. Ruumis tuomittiin, siltä riistettiin paavilliset tunnusmerkit ja leikattiin oikean käden sormet. Sitten se haudattiin, mutta kaivettiin vielä kerran ylös ja heitettiin Tiber-jokeen.
Näytösoikeudenkäynti aiheutti raivoa Formosuksen kannattajissa, ja vaikka se oli Spoletojen järjestämä, se johti Stefanuksen vangitsemiseen ja myöhemmin kuristamiseen hengiltä.
Järjestysnumero
Stefanus-nimisten paavien numeroinnissa on erilaisia käytäntöjä, sillä ennen Stefanus II:ta ehdittiin valita toinen Stefanus-niminen paavi, jota ei ehditty kuitenkaan siunata tehtäväänsä ennen kuin hän kuoli sydänkohtaukseen.
José Calderón
José Manuel Calderón Borrallo (s. 28. syyskuuta 1981 Villanueva de la Serena, Badajozin maakunta) on espanjalainen koripalloilija. 191-senttinen ja 95-kiloinen Calderón oli pelipaikaltaan pelintekijä.
Pelaajaura
Kotimaassaan pelatessaan Calderón edusti Lucentum Alicantea 1999–2001, Baloncesto Fuenlabradaa 2001–2002 ja TAU Vitoriaa 2002–2005.
Calderón aloitti NBA-uransa syksyllä 2005 Toronto Raptorsissa. Kaudella 2006–2007 hän oli peliaikaan suhteutettuna runkosarjassa kuudenneksi ja pudotuspeleissä viidenneksi tehokkain syöttäjä. Kaudella 2008–2009 hän rikkoi NBA:n ennätyksen vapaaheittojen tarkkuudessa prosentilla 98,1.
Calderón edusti Raptorsia kauden 2012–2013 puoliväliin asti, sillä tammikuussa 2013 hänet kaupattiin kolmen seuran pelaajakaupassa Detroit Pistonsille. Hän edusti seuraa loppukauden ajan ja nousi sarjan tarkimmaksi kolmen pisteen heittäjäksi (46,1 %). Kesällä 2013 Dallas Mavericks teki pelaajasopimuksen Calderónin kanssa ja hän pelasi kauden 2013–2014 kokonaisuudessaan Mavericksissa.
Kesällä 2014 Mavericks kauppasi Calderónin, kolme muuta pelaajaa sekä kaksi varausvuoroa New York Knicksille, jolloin Mavericks sai vaihdossa Tyson Chandlerin ja Raymond Feltonin.
Calderón ilmoitti marraskuussa 2019 päättäneensä peliuransa. Hän pelasi NBA:ssa 895 runkosarjaottelua ja 40 pudotuspeliä. Runkosarjassa hän teki ottelua kohden 8,9 pistettä ja parhaalla kaudellaan 2008–2009 Toronto Raptorsin joukkueessa 12,8 pistettä. Helmikuussa 2012 hän teki 30 pistettä Raptorsin ottelussa Los Angeles Lakersia vastaan. Hän antoi 5,8 koriinjohtanutta syöttöä ottelua kohden, ja parhaina kausina lukema oli 8,9. Hän otti 2,4 levypalloa ottelua kohden parhaan kausilukeman oltua 3,2. Pudotuspeleissä Calderónin urakeskiarvot olivat 6,5 pistettä, 3,1 syöttöä ja 1,4 levypalloa, ja vastaavat parhaat kausikeskiarvot 13,0 pistettä, 7,0 syöttöä ja 3,6 levypalloa.
Eppu Salminen
Jarmo Juhani  ”Eppu” Salminen (s. 10. joulukuuta 1965 Lahti) on suomalainen näyttelijä ja juontaja.
Atomilause
Atomilause on logiikassa lause, jonka mikään osa ei voi toimia lauseena. Toisin sanoen, atomilause ei sisällä loogisia konnektiiveja.
Eppu Salminen
Työura
Salminen opiskeli Lahden kansanopiston teatterilinjalla vuosina 1985–1986, ja aloitti sen jälkeen opinnot Teatterikorkeakoulussa.
Atomilause
Atomilauseet ja predikaattilogiikka
Predikaattilogiikassa yksilöolioita (eli partikulaareja) kuvaavista yksilövakioista ja yksilömuuttujista sekä ominaisuuksia ja relaatioita (eli universaaleja) kuvaavista predikaateista voidaan muodostaa kahdenlaisia kaavoja: suljettuja ja avoimia. Suljetut kaavat, eli lauseet, eivät sisällä vapaita muuttujia, ja ne ovat joko tosia tai epätosia annetusta tulkinnasta riippuen. Esimerkiksi "Helsinki on Suomen pääkaupunki" ja "7 + 1 = 2" ovat suljettuja kaavoja, ensimmäinen tosi ja jälkimmäinen epätosi.
Eppu Salminen
Työura
Salminen on tehnyt uransa tärkeimmät roolityöt teatterissa. Hän on näytellyt monia suuria päärooleja Hitleristä Katto-Kassiseen. Salminen on ollut muun muassa Tampereen Teatterin ja Helsingin kaupunginteatterin palkkalistoilla.
Atomilause
Atomilauseet ja predikaattilogiikka
Avoimet kaavat, eli lyhyemmin kaavat, sisältävät yhden tai useamman vapaan muuttujan, ja niiden totuus riippuu vapaiden muuttujien arvosta (tai arvoista). Esimerkiksi "x on Suomen pääkaupunki" ja "7 + y = 2" ovat avoimia lauseita. Avoimia lauseita voidaan kutsua myös predikaateiksi.
Eppu Salminen
Työura
Hän on esiintynyt muun muassa Nousukausi-elokuvassa ja Tahdon asia -televisiosarjassa. Salminen on myös juontanut Ennätystehdas-ohjelmaa MTV3-kanavalle vuosina 2006-2009, 2010-2013. 2012-2013 Salminen juonsi urheiluselostajan Antero Mertarannan kanssa. Keväällä 2009 hän teki siskonsa Krisse Salmisen kanssa yhteisen televisio-ohjelmasarjan Ne Salmiset. Eppu Salminen osallistui kilpailijana Tanssii tähtien kanssa -ohjelmaan 2. tuotantokaudella sijoittuen neljänneksi parinsa Anna Sainilan kanssa. Salminen toimii myös juontajana Radio Novalla syksystä 2010 alkaen.
Atomilause
Atomilauseet ja predikaattilogiikka
Avoimesta kaavasta saadaan lause sijoittamalla vapaiden muuttujien paikoille yksilövakioita tai sitomalla ne kvanttoreilla, esimerkiksi seuraavasti:
Eppu Salminen
Työura
Hän on ääninäytellyt Keniä elokuvassa Toy Story 3.
Atomilause
Atomilauseet ja predikaattilogiikka
Yllä P\,\! ja R\,\! ovat predikaatteja, x\,\! ja y\,\! yksilömuuttujia ja c\,\! yksilövakio.
Eppu Salminen
Työura
Hän piti 2016–2017 sapattivuoden näyttelemisestä asumalla Korsikan saarella pienessä vuoristokylässä. Hänellä oli päärooli vuoden 2018 Viikinkisaaren kesäteatterin musiikkikomediassa Aatamin puvussa ja vähän Eevankin.
Teatterikorkeakoulu
Salminen aloitti Teatterikorkeakoulussa opiskelun vuonna 1986 päästyään sinne kolmannella yrittämällä. Hän kuitenkin piti välivuoden koulusta Teatterikorkeakoulun vuoden 1987 tapahtumien jälkeen. Välivuoden aikana hän suoritti siviilipalveluksen. Välivuoden jälkeen hän palasi kouluun, mutta valmistui lopulta koulusta vasta 2000-luvulla.
Salmisen lopputyö Teatterikorkeakoulusta ilmestyi Lasten ristiretki -nimisenä kirjana vuonna 2009. Kirja kuvaa Salmisen näyttelijäksi kasvua. Tärkeässä osassa on Teatterikorkeakoulun tapahtumat vuonna 1987, kuten Jumalan teatteri ja sitä seuranneet levottomuudet sekä Jouko Turkan opetusmenetelmät.